Miten ihminen voi hyvin osana organisaatiota ja miten rakennetaan tuloksellinen ryhmä sekä hyvin toimiva työyhteisö?
Kirjan julkaisutilaisuus: Hyvinvoiva työntekijä ja tuloksellinen ryhmä
Tervetuloa Matti Nokelan uuden kirjan Hyvinvoiva työntekijä ja tuloksellinen ryhmä julkaisutilaisuuteen Oodin Saarikoski-matolle! Miten ihminen voi hyvin osana organisaatiota ja miten rakennetaan tuloksellinen ryhmä sekä hyvin toimiva työyhteisö? Selkeä ja havainnollinen kirja rohkaisee ja opastaa ihmistä ottamaan itse vastuun omasta hyvinvoinnistaan. Kaiken pohjana on kuitenkin, että organisaation perustehtävä on selkeä. Yhtä lailla tärkeää on selkeä tietoisuus siitä, mitä esimies työntekijältä odottaa, sekä hyvä vuorovaikutus ja työstä saatava kannustava palaute. Kirjassa esiteltävä selkeä ryhmädynamiikkamalli opastaa työyhteisöjä kehittämään sekä työyhteisön että yksittäisen työntekijän hyvinvointia ja tuloksellisuutta. Matti Nokela on koulutukseltaan erityisopettaja ja johdon ja henkilöstön työnohjaaja. Hän on työskennellyt nuorisopsykiatrisen sairaalan erityisopettajana ja rehtorina ja toiminut yli 30 vuotta työnohjaajana, työhyvinvointivalmentajana sekä kriisikouluttajana työpaikoilla. Tapahtuman järjestää Matti Nokela